
HOTĂRÂREA nr. 70/ 2022
[bookmark: _Hlk99548421][bookmark: _Hlk99547898][bookmark: _Hlk99973813][bookmark: _Hlk99971310][bookmark: _Hlk99548104]privind aprobarea depunerii proiectului “Creșterea performanței energetice la Liceul Teoretic Mircea Eliade Lupeni” în cadrul Planului Național de Redresare și Reziliență, apel de proiecte PNRR/ 2022/ C5/ 2/ B.2.1/ 1, componenta 5 – Valul renovării, axa 2 – Schema de granturi pentru eficiența energetică și reziliență în clădiri publice, operațiunea B.2. – Renovarea energetică moderată sau aprofundată a clădirilor publice  

[bookmark: _GoBack]
hotărârea a fost aprobată prin vot liber exprimat cu unanimitate de voturi
doamna consilier local Ec. Mihaela Cazacu, anunțând un posibil conflict de interese, s-a abținut de la votare 
doamna consilier local Prof. Anița Burlacu, anunțând un posibil conflict de interese, s-a abținut de la votare

	Consiliul Local al Municipiului Lupeni;
Având în vedere proiectul de hotărâre nr. 69/ 2022 precum și Referatul de aprobare nr. 11.738/ 13 aprilie 2022 al domnului Lucian Marius Resmeriță, Primar al Municipiului Lupeni prin care propune aprobarea depunerii proiectului “Creșterea performanței energetice la Liceul Teoretic Mircea Eliade Lupeni” în cadrul Programului Național de Redresare și Reziliență; 
Văzând Raportul nr. 11.800/ 13 aprilie 2022 prezentat de Biroul Dezvoltare Locală, Proiecte din cadrul Primăriei Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;
[bookmark: _Hlk99628948]Având in vedere prevederile Anexei la Ordin nr. 441 din 24 martie 2022 pentru aprobarea Ghidului specific privind regulile şi condiţiile aplicabile finanţării din fondurile europene aferente Planului naţional de redresare şi rezilienţă în cadrul apelului de proiecte PNRR/ 2022/ C5/ 2 /B.2.1/ 1, componenta 5 - Valul renovării, axa 2 - Schema de granturi pentru eficienţă energetică şi rezilienţă în clădiri publice, operaţiunea B.2: Renovarea energetică moderată sau aprofundată a clădirilor publice;
În conformitate cu prevederile Legii nr. 273/ 2006 privind finanțele publice locale, cu modificările și completările ulterioare;
În conformitate cu prevederile Legii nr. 24/ 2000 privind normele de tehnică legislativă pentru elaborarea actelor normative, cu modificările și completările ulterioare;
În temeiul art. 139, alin. (3) lit. a) precum şi ale art. 166 alin. (2) lit. d)  din Ordonanța de Urgență nr. 57/ 2019 privind Codul administrativ, cu modificările și completările ulterioare.

H O T Ă R Ă Ş T E 

[bookmark: _Hlk58917871][bookmark: _Hlk99628754][bookmark: _Hlk100653600]	Art. 1 – Se aprobă depunerea proiectului “Creșterea performanței energetice la Liceul Teoretic Mircea Eliade Lupeni” pentru obținerea finanțării în cadrul Planului Național de Redresare și Reziliență, apel de proiecte PNRR/ 2022/ C5/ 2/ B.2.1/ 1, componenta 5 – Valul renovării, axa 2 – Schema de granturi pentru eficiența energetică și reziliență în clădiri publice, operațiunea B.2. – Renovarea energetică moderată sau aprofundată a clădirilor publice  
Art. 2 – Se aprobă valoarea maximă eligibilă solicitată pentru proiectul “Creșterea performanței energetice la Liceul Teoretic Mircea Eliade Lupeni” în sumă de 5.100.637,88 lei (fără TVA) valoare calculată în conformitate cu precizările din secțiunea 2.5 din ghidul de finanțare astfel: aria desfășurată de 2298,06 m 2  x 440 euro fără TVA + 25.000 euro x 1 stații de reîncărcare la cursul 1 euro = 4,9227.
Art. 3 – Se aprobă Descrierea sumară a investitiei propuse prin proiect și principalii indicatori asa cum reies din Expertiza tehnică și Raportul de audit energetic pentru obiectivul de investiții “Creșterea performanței energetice la Liceul Teoretic Mircea Eliade Lupeni”,  conform anexei la prezenta hotarare.
[bookmark: _Hlk100661530]Art. 4 – Consiliul local al UAT Municipiul Lupeni își exprimă acordul cu privire la susținerea cheltuielilor neeligibile ale proiectului “Creșterea performanței energetice la Liceul Teoretic Mircea Eliade Lupeni”, așa cum acestea vor rezulta din documentatiile tehnico-economice/ contractul de lucrări solicitate în etapa de implementare.
Art. 5 – Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.
Art. 6 – Hotărârea se va comunica Instituţiei Prefectului – Judeţul Hunedoara, Primarului Municipiului Lupeni, Serviciului Dezvoltare Locală, Direcției Economice, Serviciului Achiziții, Investiții, Lucrări, Patrimoniu și se aduce la cunoștință publică.


  	Lupeni,  
              		13 aprilie 2022


                   PREȘEDINTE DE ȘEDINȚĂ   	          CONTRASEMNEAZĂ – SECRETAR  GENERAL                           
                     Prof. RODICA CÎMPEAN	                                        Jr. MARIUS CLAUDIU BĂLOI

Anexa la Hotărârea nr. 70/ 2022
Descrierea sumară a investiției propuse prin proiect și principalii indicatori . 
“Creșterea performanței energetice la Liceul Teoretic Mircea Eliade Lupeni”

a) Descrierea sumară a investiției
Prin prezentul proiect “Creșterea performanței energetice la Liceul Teoretic Mircea Eliade Lupeni” se propune reabilitarea clădirii Liceului Teoretic Mircea Eliade Lupeni care să ducă la atingerea indicatorilor de eficiență energetică . 

Descrierea sumară intervenției -  Categorii de lucrări.
Conform recomandărilor din expertiza tehnică și din auditul energetic, se conturează o serie de lucrări de bază care să îndeplinească cerințele și indicatorii de eficiență energetică din ghidul de finanțare:
•	izolarea termică a pereților exteriori cu un strat de 15 cm de vată minerală, λ=0.036, Cs min = 30kPa, Rt min = 10kPa, clasa de reacție la foc A1. Soclul se va termoizola cu polistiren expandat de 10 cm, λ=0.0352, Cs min = 120kPa, Rt min = 200kPa, clasa de reactie la foc B-s2,d0. Pe conturul tâmplăriei exterioare se vor termoizola glafurile cu vată minerală bazaltică, 5 cm, λ=0.036, Cs min = 30 kPa, Rt min = 10 kPa, clasa de reactie la foc A1.
•	schimbarea tâmplăriei existente, cu tâmplărie din PVC cu geam termoizolant cu rezistență minimă Rmin= 0.77 m2K/W
•	termoizolarea la partea inferioară a subsolului cu  polistiren expandat 10 cm, λ=0.037, Cs min = 80kPa, Rt min = 120kPa, clasa de reactie la foc B-s2,d0
•	termoizolație placii peste ultimul nivel cu  vată minerală bazaltică, cu grosimea de 25 cm, λ=0.040, Cs min.=60 kPa, Rt min=10kPa, clasa de reactie la foc C/B-s2,d0.
•	înlocuirea actualei instalații de încălzire, inclusiv coloanele din subsolul tehnic și din exterior, până la camera centralei termice; radiatorele propuse vor fi din aluminiu iar conductele din cupru; conductele din subsolul tehnic și cele îngropate se vor termoizola cu cochilii din vată minerală.
•	montarea robinetelor cu cap termostatic la radiatoare și a robinetelor de presiune diferențială la baza coloanelor de încălzire
•	înlocuirea actualei instalații de apă caldă de consum
•	se va monta un sistem de panouri solare, pentru prepararea apei calde, care să acopere minim 30% din necesarul de energie, astfel încăt clădirea analizată să fie încadrată în „clădire al cărei consum de energie este aproape egal cu zero (nZEB)”, conf. legii 307/2005 și a legii 101/2020. Prepararea apei calde de consum se va realiza prin intermediul unui boiler cu 2 serpentine: o serpentină cu agent termic provenit de la centralele termice propuse și o serpentină cu agent termic de la panourile solare propuse. 
•	înlocuirea actualei instalații electrice de iluminat și corpurile de iluminat aferente, cu corpuri de iluminat tip LED
•	realizarea unui sistem de panouri fotovoltaice, care să acopere minim 40% din necesarul de energie pentru iluminat
•	montarea în sălile de clasă și birouri a unor unități descentralizate cu recuperare de căldură, pentru ventilația mecanică şi dotarea tâmplăriei propuse cu grile de ventilare mecanică
•	reabilitarea structurii şarpantei, protejare prin ignifugare şi impotriva agentilor agresivi a lemnului 
•	înlocuirea învelitoarei existente şi refacerea sistemului de preluare a apelor pluviale
•	curățarea zonelor cu tencuiala degradată, și aducerea la nivel a fațadei;
•	Repararea elementelor din beton armat degadate din zona cornişei, de la subsol și de la terase

b) Indicatori tehnico economici:
Rezultate așteptate:

	Rezultate
	Valoare la inceputul implementării proiectului
	Valoare la finalul implementării proiectului

	Consumul anual specific de energie finală pentru incalzire [kWh/mp an]
	239.53
	54.29

	Consumul de energie primara totala [kWh/mp an]
	361.66
	93.87

	Consumul de energie primara totala utilizand surse conventionale [kWh/mp an]
	361.66
	93.87

	Consumul de energie primara totala utilizand surse regenerabile [kWh/mp an]
	0
	0

	Nivelul anual estimat al gazelor cu efect de sera [echivalent kg CO2/mp an
	57.732
	15.645




Indicatori economici:
Luând în considerare:
Aria desfășurată totală: 2298,06 mp
Nr. stații de încărcare: 1 buc
au rezultat:
Valoare renovare energetică: 1.011.146,40 Euro, respectiv 4.977.570,38 lei (fără TVA)
Valoare stații de încărcare: 25.000 Euro, respectiv 123.067,50 lei (fără TVA)
[bookmark: _Hlk100663571]Valoare totală proiect – valoare maximă eligibilă solicitată: 1.036.146,40 Euro, respectiv 5.100.637,88 lei, pentru un curs Euro: 1 euro= 4,9227 lei 
Valoarea maximă eligibilă a proiectului a fost calculată în conformitate cu prevederile ghidului de finanțare, secțiunea 2.5, utilizând formula:
Valoarea maximă eligibilă a proiectului = (aria desfășurată*cost unitar pentru lucrări de renovare moderată (440 Euro) + (cost stație încărcare rapidă (25000 Euro)* număr de stații).

c) Durata de implementare a obiectivului de investiții: 24 luni.

